Registu
8% di Krianças cabo-verdianu di 0 a seis anu sta pa regista, si ki reveladu onti.
Instituto Nacional di Estatística (INE) di Cabo Verde revela dados sobre situason di vida di krianças di nos terra .Es konklui ma motivu ki es mininus ka sta registadu é falta di dokumentu, principalmente di pai, PAMODI normalmente pais des krianças é strangeru, motivu é tambè facto di MAE di KRIANÇA sta kazadu ku outru Homi, ou PAMODI pai ka sta presente ou tambè podi ser ki pais ka sta interessadu na regista Mininu.
Alimentason
Sobre alimentason estudu indika ma krianças di CABO Verde em média ta toma 3,9 refeison por dia, sendu ki 34,5% di KRIANÇA ta toma três, y 24% ta toma kuatru refeison por dia..
«Mas notado ma krianças di cidade cerca di 50% ta toma kuatru a cinco refeison diáriamenti. Na meiu rural, 45,6% ta alimenta três bes por dia, 22,6% ta faze kuatru refeison y 8% ta toma so 1 ou 2 reifeison»
Komportamentu
56,5% di pais ou “kriadores” cabo-verdianus deklara na INE ma es ta sota kriança, enkuantu 16,4% fla ma es ta ameaça KRIANÇA ku kastigu y 40,7% ta incentiva kriança pa obedece.
Inda nes inkeritu inkluídu pa primeru bez , dados sobre águ pa bebi, higiene, kantu bes ki es ta visita serviços di saúde,inkluidu sobre repouso y sonu, linguagem, desenvolvimentu “cognitivo”, tambè sta dados sobre modi ki es ta passa ses tempu tempo, etc…
Segundo resultadu di INE, es fla ma mas ou menus em 2013, existia na Cabo Verde 68.837 krianças menor di sete anu di idade, keli é cerca di 14% di tudu populason di nos ilhas .
Sobre revelason des inkeritu presidente di (ICCA), Marinela Baessa, fla ma nes estudu reveladu dados mesmu txeu importante, mas també mutu preokupantes, keli em Relason a komportamentus di pais ku ses fidju.É fla ma gosi próximu passu é faze um análise kualitativu.
” Es Inkeritu di INE ben komprova alguns hipótisis ki Dja nu tinha suspeitadu sobre komportamentu di pais, ki ta afeta diretamente desenvolvimentu físiku, psikológiku, “cognitivo” y social di krianças”, si ki Marilena Baessa fla, Inda é fla ma famílias debi muda komportamentu Dja desdi momentu ki mininus sta pikinote antes di tem um anu.
Ma txeu hábito di lida ku KRIANÇA ta afeta si adolescência, juventude y si vida adultu.
Sobre assuntu ki pais ka ta regista Mininu Marilena Baessa fla ma Ministério di Justiça cabo-verdianu Dja sta na toma «providências» pa muda Código Penal y passa na ser Mas duru ku Kenha ki sta fuji di ses responsabilidades komu progenitor.
Ainda presidente di ICCA fla ma alguns des dados é sta revela reflexo di pobreza di país, mas é afirma ma Governo sta na esforsa pa minimiza es problema, ma sta dadu Mas atenson na krianças y famílias, «PAMODI familia ki é base di sociedade».
swe_Latn kea_Latn kea_Latn glg_Latn kea_Latn kea_Latn pap_Latn pap_Latn kea_Latn por_Latn kea_Latn kea_Latn kea_Latn kea_Latn kea_Latn